# A tanulmányok alatti vizsgák szabályai

1. Iskolánkban az alábbi tanulmányok alatti vizsgákat szervezzük meg:

* osztályozó vizsga,
* különbözeti vizsga,
* javítóvizsga.

1. Osztályozó vizsgát kell tennie a tanulónak a félévi és a tanév végi osztályzat megállapításához, ha

* a tanórai foglalkozásokon való részvétel alól fel volt mentve (magántanuló),
* engedély alapján egy vagy több tantárgy tanulmányi követelményének egy tanévben vagy az előírtnál rövidebb idő alatt tehet eleget,
* ha a tanulónak egy tanítási évben az igazolt és igazolatlan mulasztása együttesen a kétszázötven tanítási órát meghaladja, és a nevelőtestület döntése alapján osztályozó vizsgát tehet,
* ha a tanulónak egy tanítási évben az igazolt és igazolatlan mulasztása együttesen egy adott tantárgyból a tanítási órák harminc százalékát meghaladja, és a nevelőtestület döntése alapján osztályozó vizsgát tehet.

1. Különbözeti vizsgát kell tennie a belépő tanulónak adott tantárgyból, ha az előző iskolájában a tantárgyat nem, vagy alacsonyabb óraszámban tanulta. A különbözeti vizsga szükségességéről és időpontjáról az átvételkor kap tájékoztatást a tanuló. Amennyiben a tanuló bármely tantárgyból a különbözeti vizsgán az előírt követelményeknek nem felel meg, a vizsgát az adott tantárgyból két hónapon belül megismételheti. Ha az ismételt vizsgán teljesítménye újból nem megfelelő, az évfolyamot köteles megismételni, illetve tanév közben az előző évfolyamra beiratkozni.
2. Javítóvizsgát tehet a tanuló, ha a tanév végén – legfeljebb három tantárgyból – elégtelen osztályzatot kapott.
3. A tanulmányok alatti vizsgákat a vonatkozó jogszabályok szerint szervezzük meg.
4. A vizsgák időpontját, helyét és követelményeit az érintett tanulók szüleivel

* osztályozó vizsga esetén a vizsgák időpontja előtt legalább két hónappal,
* javítóvizsga esetén a tanév végén (bizonyítványosztáskor)

közöljük.

1. Az osztályozó és javítóvizsgák követelményeit az iskola helyi tantervében szereplő követelmények alapján a nevelők szakmai munkaközösségei, illetve a szaktanárok állapítják meg.
2. A tanulmányok alatti vizsgákon az alábbi tantárgyakból kell írásbeli, szóbeli vagy gyakorlati vizsgarészeket tenniük a tanulóknak:

|  |  |  |  |
| --- | --- | --- | --- |
| **TANTÁRGY** | **ÍRÁSBELI** | **SZÓBELI** | **GYAKORLATI** |
| **VIZSGA** | | |
| ***ALSÓ TAGOZAT*** | | | |
| Magyar nyelv | ÍRÁSBELI | SZÓBELI |  |
| Magyar irodalom | ÍRÁSBELI | SZÓBELI |  |
| Idegen nyelv | ÍRÁSBELI | SZÓBELI |  |
| Matematika | ÍRÁSBELI | SZÓBELI |  |
| Hittan |  | SZÓBELI |  |
| Környezetismeret | ÍRÁSBELI | SZÓBELI |  |
| Ének-zene |  | SZÓBELI | GYAKORLATI |
| Vizuális kultúra |  |  | GYAKORLATI |
| Életvitel és gyakorlat |  |  | GYAKORLATI |
| Testnevelés és sport |  |  | GYAKORLATI |
| Tánc és mozgás |  |  | GYAKORLATI |
| ***FELSŐ TAGOZAT*** | | | |
| Magyar nyelv | ÍRÁSBELI | SZÓBELI |  |
| Magyar irodalom | ÍRÁSBELI | SZÓBELI |  |
| Idegen nyelv | ÍRÁSBELI | SZÓBELI |  |
| Matematika | ÍRÁSBELI | SZÓBELI |  |
| Hittan | ÍRÁSBELI | SZÓBELI |  |
| Történelem | ÍRÁSBELI | SZÓBELI |  |
| Természetismeret | ÍRÁSBELI | SZÓBELI |  |
| Fizika | ÍRÁSBELI | SZÓBELI |  |
| Kémia | ÍRÁSBELI | SZÓBELI |  |
| Biológia | ÍRÁSBELI | SZÓBELI |  |
| Földrajz | ÍRÁSBELI | SZÓBELI |  |
| Ének-zene |  | SZÓBELI | GYAKORLATI |
| Hon- és népismeret |  | SZÓBELI |  |
| Vizuális kultúra |  |  | GYAKORLATI |
| Informatika | ÍRÁSBELI |  | GYAKORLATI |
| Technika, életvitel és gyakorlat |  |  | GYAKORLATI |
| Testnevelés és sport |  |  | GYAKORLATI |
| Tánc és mozgás |  |  | GYAKORLATI |
| Szövegértés, szövegalkotás | ÍRÁSBELI |  |  |

A magántanuló a készségtárgyak (ének-zene; vizuális kultúra; életvitel és gyakorlat; technika, életvitel és gyakorlat; testnevelés és sport) értékelése alól felmentést kap, így azokból nem kell osztályozó vizsgát tennie.